

**ΕΡΤ2 – Τροποποιήσεις προγράμματος**

**Σας ενημερώνουμε ότι το πρόγραμμα της ΕΡΤ2 μεταβάλλεται ως εξής:**

**ΣΑΒΒΑΤΟ 16/9/2023**

**-----------------------------**

**11:00 ΧΩΡΙΣ ΠΥΞΙΔΑ (Ε)**

**12:00** **ΠΛΑΝΑ ΜΕ ΟΥΡΑ - Δ΄ ΚΥΚΛΟΣ (Ε) Κ8 W**

**Με την Τασούλα Επτακοίλη**

Τα **«Πλάνα µε ουρά»,** η σειρά εβδομαδιαίων εκπομπών, που επιμελείται και παρουσιάζει η δημοσιογράφος **Τασούλα Επτακοίλη,** αφηγείται ιστορίες ανθρώπων και ζώων.

Τα «Πλάνα µε ουρά», μέσα από αφιερώματα, ρεπορτάζ και συνεντεύξεις, αναδεικνύουν ενδιαφέρουσες ιστορίες ζώων και των ανθρώπων τους. Μας αποκαλύπτουν άγνωστες πληροφορίες για τον συναρπαστικό κόσμο των ζώων.

Γάτες και σκύλοι, άλογα και παπαγάλοι, αρκούδες και αλεπούδες, γαϊδούρια και χελώνες, αποδημητικά πουλιά και θαλάσσια θηλαστικά περνούν μπροστά από τον φακό του σκηνοθέτη **Παναγιώτη Κουντουρά** και γίνονται οι πρωταγωνιστές της εκπομπής.

Σε κάθε επεισόδιο, οι άνθρωποι που προσφέρουν στα ζώα προστασία και φροντίδα, -από τους άγνωστους στο ευρύ κοινό εθελοντές των φιλοζωικών οργανώσεων, μέχρι πολύ γνωστά πρόσωπα από διάφορους χώρους (Τέχνες, Γράμματα, πολιτική, επιστήμη)- μιλούν για την ιδιαίτερη σχέση τους µε τα τετράποδα και ξεδιπλώνουν τα συναισθήματα που τους προκαλεί αυτή η συνύπαρξη.

Κάθε ιστορία είναι διαφορετική, αλλά όλες έχουν κάτι που τις ενώνει: την αναζήτηση της ουσίας της φιλοζωίας και της ανθρωπιάς.

Επιπλέον, οι **ειδικοί συνεργάτες** της εκπομπής μάς δίνουν απλές αλλά πρακτικές και χρήσιμες συμβουλές για την καλύτερη υγεία, τη σωστή φροντίδα και την εκπαίδευση των ζώων µας, αλλά και για τα δικαιώματα και τις υποχρεώσεις των φιλόζωων που συμβιώνουν µε κατοικίδια.

Οι ιστορίες φιλοζωίας και ανθρωπιάς, στην πόλη και στην ύπαιθρο, γεμίζουν τα κυριακάτικα απογεύματα µε δυνατά και βαθιά συναισθήματα.

Όσο καλύτερα γνωρίζουμε τα ζώα, τόσα περισσότερα μαθαίνουμε για τον ίδιο µας τον εαυτό και τη φύση µας.

Τα ζώα, µε την ανιδιοτελή τους αγάπη, µας δίνουν πραγματικά μαθήματα ζωής.

Μας κάνουν ανθρώπους!

**(Δ΄ Κύκλος) - Eπεισόδιο 11ο: «Απώλεια»**

Το **ενδέκατο** επεισόδιο του **τέταρτου κύκλου** της σειράς εκπομπών **«Πλάνα με ουρά»** είναι αφιερωμένο στην απώλεια των ζώων μας.

Όσοι έχουμε συμβιώσει με ζώα και τα έχουμε αγαπήσει βαθιά και αληθινά ξέρουμε πόσο πόνο προκαλεί η απουσία τους.

Η **Άννα Κανδαράκη,** η **Λίνα Γιάνναρου,** ο **Νίκος Δήμου** και ο **Στέφανος Μπάτσας** μιλούν για την τελευταία πράξη της συμβίωσης μ’ αυτά τα πλάσματα που αλλάζουν τη ζωή μας.

Με τον συγγραφέα **Νίκο Δήμου** κουβεντιάζουμε για όσα πρέπει να διδασκόμαστε από τον τρόπο που τα ζώα μας ζουν και πεθαίνουν, από την αξιοπρέπειά τους.

Με τον κτηνίατρο **Στέφανο Μπάτσα** εξετάζουμε τι ακριβώς σημαίνει ευθανασία, πότε είναι επιβεβλημένη, πώς γίνεται και γιατί είναι χρέος μας να βρισκόμαστε δίπλα στα ζώα μας εκείνη την ώρα.

Τέλος, με την κλινική ψυχολόγο και ψυχοθεραπεύτρια **Άννα Κανδαράκη** και με τη δημοσιογράφο **Λίνα Γιάνναρου** συζητάμε για τις πτυχές και τα στάδια του... τετράποδου πένθους, για το πώς μιλάμε στα παιδιά για τον θάνατο των κατοικιδίων μας και για την ανάγκη, όχι να αντικαταστήσουμε ένα ζώο που φεύγει από τη ζωή, αλλά να βάλουμε έναν καινούργιο κρίκο στην αλυσίδα της αγάπης, υιοθετώντας ένα άλλο πλάσμα, όταν αισθανθούμε έτοιμοι.

**Παρουσίαση - αρχισυνταξία:** Τασούλα Επτακοίλη

**Σκηνοθεσία:** Παναγιώτης Κουντουράς

**Δημοσιογραφική έρευνα:** Τασούλα Επτακοίλη, Σάκης Ιωαννίδης, Ελευθερία Κυρίμη

**Σενάριο:** Νίκος Ακτύπης

**Διεύθυνση φωτογραφίας:** Σάκης Γιούμπασης

**Μουσική:** Δημήτρης Μαραμής

**Σχεδιασµός τίτλων:** designpark

**Οργάνωση παραγωγής:** Βάσω Πατρούμπα

**Σχεδιασμός παραγωγής:** Ελένη Αφεντάκη

**Εκτέλεση παραγωγής:** Κωνσταντίνος Γ. Γανωτής / Rhodium Productions

**Ειδικοί συνεργάτες: Έλενα Δέδε** (νομικός, ιδρύτρια της Dogs' Voice), **Χρήστος Καραγιάννης** (κτηνίατρος ειδικός σε θέματα συμπεριφοράς ζώων), **Στέφανος Μπάτσας** (κτηνίατρος)

**13:00 Η ΚΑΛΥΤΕΡΗ ΤΟΥΡΤΑ ΚΕΡΔΙΖΕΙ (Ε)**

**13:30 ΣΟΥΠΕΡ ΤΕΡΑΤΑΚΙΑ (Ε)**

**14:00 ΜΠΛΟΥΙ (Ε) (Αλλαγή επεισοδίων)**

**Μεταγλωττισμένη σειρά κινούμενων σχεδίων προσχολικής ηλικίας, παραγωγής Αυστραλίας 2018**

**Επεισόδιο 44ο: «Όρος Μαμακαιμπαμπάς» & Επεισόδιο 45ο: «Παιδιά» & Επεισόδιο 46ο: «Ποντικόκοτα» & Επεισόδιο 48ο: «Πειράγματα»**

**14:30 ΕΛΛΗΝΙΚΗ ΤΑΙΝΙΑ**

**16:00 ΕΛΛΗΝΙΚΗ ΣΕΙΡΑ - ΕΡΤ ΑΡΧΕΙΟ  (E) Κ8 W**

**«ΜΟΝΟ ΕΣΥ»**

**Κοινωνική-αισθηματική σειρά, παραγωγής 2006**

**Σκηνοθεσία:** Παναγιώτης Κούτρας

**Σενάριο:** Σωτήρης Τζιμόπουλος

**Πρωτότυπη μουσική:** Γρηγόρης Πετράκος

**Παίζουν:** Θοδωρής Αθερίδης, Ζέτα Μακρυπούλια, Αντώνης Λουδάρος, Φωτεινή Ντεμίρη, Χάρης Γρηγορόπουλος, Αρετή Ντάλιου, Φωτεινή Τσακίρη, Γιώργος Κορμανός, Μαρία Παπούλια, Ρόζμαρι Περάκη, Σωτήρης Τζιμόπουλος, Στέλιος Γούτης, Αλίκη Αλεξανδράκη, Μαίρη Χαλκιά

**Γενική υπόθεση:** H Μάντια, μια νέα ανερχόμενη λαϊκή τραγουδίστρια, γνωρίζει τον Αλέξη, έναν γοητευτικό μουσικολόγο, που έχει εγκαταλείψει την Αθήνα και ζει στο νησί πουλώντας κοσμήματα. Δύο διαφορετικοί κόσμοι σμίγουν και ο έρωτας θα έρθει, όταν η Μάντια πηγαίνει στο νησί του Αλέξη, για να γυρίσει ένα video clip.

**Eπεισόδιο 1ο.** Η Μάντια φτάνει στις Σπέτσες για τις ανάγκες των γυρισμάτων του νέου της video clip.

Μαζί της είναι και ο σύντροφός της Στάθης που, τον τελευταίο καιρό, τη ζηλεύει και την καταπιέζει. Έπειτα από σκηνή έντονης ζηλοτυπίας, η Μάντια βγαίνει βόλτα στο νησί, μπαίνει στο μαγαζί του Αλέξη και γοητεύεται τόσο από τα κοσμήματα που φτιάχνει όσο και από τον ίδιο.

**17:00 ΚΑΤΙ ΓΛΥΚΟ (Ε)**

**18:00 POP HELLAS (E): «Τα παιχνίδια των Ελλήνων»**

**16/9: Επέτειος θανάτου της Μαρίας Κάλλας - Αφιέρωμα**

**19:00 Η ΜΗΧΑΝΗ ΤΟΥ ΧΡΟΝΟΥ (Ε) Κ8 W**

**«Μαρία Κάλλας» - Α΄ & Β΄ Μέρος**

Στη **Μαρία Κάλλας,** στην Ελληνίδα σοπράνο που έγινε η κορυφαία στον κόσμο και αγαπήθηκε με πάθος από τους λάτρεις της όπερας, είναι αφιερωμένη η εκπομπή.

Η **«Μηχανή του χρόνου»** παρουσιάζει μαρτυρίες και ντοκουμέντα για τη ζωή και την καριέρα της.

Οι καλεσμένοι της εκπομπής μιλάνε για το διαζύγιο των γονιών της και τη σκληρή κόντρα με τη μητέρα της που είχε ως αποτέλεσμα να μην μιλάνε μεταξύ τους.

Τα δύσκολα χρόνια της Κατοχής, όταν η ανήλικη Μαρία τραγουδούσε στο σπίτι με κοινό Ιταλούς και Γερμανούς, τους οποίους καλούσε η μητέρα της.

Τα πρώτα αποτυχημένα βήματα στην Αμερική και η καθιέρωση στη Ιταλία. Η γνωριμία με τον πρώτο της σύζυγο, τον Μενεγκίνι, ο οποίος υπήρξε ο άνθρωπος που της έλυσε όλα τα προβλήματα ώστε να αφοσιωθεί ολοκληρωτικά στην Τέχνη.

Συνάδελφοι της Μαρίας Κάλλας και μελετητές του έργου της εξηγούν γιατί ήταν τόσο ξεχωριστή για την Τέχνη και ερμηνεύουν πτυχές του χαρακτήρα της που οδήγησαν τον παγκόσμιο Τύπο να γράψει ότι ήταν μία ιδιότροπη ντίβα.

Η εκπομπή εστιάζει στα χρόνια του μεγάλου της έρωτα με τον Ωνάση και παρουσιάζει άγνωστες πτυχές από το επεισοδιακό διαζύγιο με τον σύζυγό της Μενεγκίνι, που έγινε σίριαλ στον ελληνικό και στον ευρωπαϊκό Τύπο.

Ερευνά τη σχέση της με τον Ωνάση και προσπαθεί να απαντήσει στο ερώτημα εάν έφερε στον κόσμο το παιδί του αγαπημένου της. Πρόκειται για μια σκοτεινή υπόθεση, καθώς το βρέφος φέρεται να πέθανε λίγες ώρες μετά τη γέννησή του.

Η «Μηχανή του χρόνου» φωτίζει τις μεγάλες κόντρες της πριμαντόνας, που την έφεραν σε ρήξη με τα θέατρα της Ρώμης, του Μιλάνου και της Νέας Υόρκης. Ήταν η εποχή που της έδωσαν τον τίτλο της ιδιότροπης ντίβας.

Η Κάλλας επιστρέφει στην Ελλάδα το 1957 και γράφει ιστορία στο Ηρώδειο και αργότερα στην Επίδαυρο.

Σε μια περίπτωση, όμως, έρχεται αντιμέτωπη με έντονες επικρίσεις για την αναβολή μιας παράστασης και εμφανίζεται πικραμένη από τη στάση μιας μερίδας Ελλήνων κριτικών.

**Παρουσίαση:** Χρίστος Βασιλόπουλος

**20:55 Η ΛΕΣΧΗ ΤΟΥ ΒΙΒΛΙΟΥ (Ε)**

**21:00 ΞΕΝΗ ΣΕΙΡΑ (Ε)**

**16/9: Επέτειος θανάτου της Μαρίας Κάλλας - Αφιέρωμα**

**22:00 Η ΜΑΡΙΑ ΚΑΛΛΑΣ ΕΞΟΜΟΛΟΓΕΙΤΑΙ (MARIA BY CALLAS) K12 GR live streaming**

**Βιογραφικό ντοκιμαντέρ, παραγωγής Γαλλίας 2017**

**Σκηνοθεσία:** Τομ Βολφ

**Aφήγηση:** Φανί Αρντάν

**Μοντάζ:** Τζάνις Τζόουνς

**Παραγωγή:** Εμανουέλ Λεπέρ, Εμανουέλ Σεν, Γκαέλ Λεϊμπλάνγκ, Τιερί Μπιζό, Τομ Βολφ

Σαράντα χρόνια μετά τον πρόωρο θάνατό της, η **Μαρία Κάλλας** μιλάει για τον εαυτό της μέσα από συνεντεύξεις της και αποκαλύπτεται μέσα από σπάνιες επιστολές που είχε στείλει στην οικογένεια, στους φίλους της, στον πρώτο της σύζυγο και στον Αριστοτέλη Ωνάση.

O σκηνοθέτης του ντοκιμαντέρ, **Τομ Βολφ,** αξιοποιεί επιστολές της Κάλλας, την προσωπική αλληλογραφία της με συγγενείς και φίλους, με τη φωνή μιας ηθοποιού που όχι μόνο την έχει υποδυθεί, αλλά έχει και το σθένος να την ενσαρκώσει: τη **Φανί Αρντάν.** Από εκεί ξεπηδά η προσωπικότητα της γυναίκας, οι ιστορίες, οι συγκρούσεις, η θλίψη αλλά και όλη η ικανοποίηση και η χαρά, ενωμένες μ’ ένα εξαιρετικό μοντάζ που κρατά την ταινία σε αλέγκρο ρυθμό.

Η αποτυχία του γάμου της με τον Μενεγκίν, ο εξαναγκασμός, σχεδόν, στο τραγούδι από την αυστηρή μητέρα της, τα αγαπημένα της σκυλάκια, η θύελλα που έζησε με τον Ωνάση, η φιλία με τον Παζολίνι, η αγάπη του κόσμου, η καχυποψία του Τύπου, συντίθενται όλα σε μια αφήγηση σε πρώτο πρόσωπο, ντυμένη με τις άριες, τις πιο δημοφιλείς, που έκαναν την Κάλλας αυτό που ήταν. Μια παντοδύναμη γυναίκα, με πειθαρχία στην καριέρα της, πάθος στη ζωή της και μια καλά κρυμμένη ευάλωτη πλευρά.

**24:00 Η ΖΩΗ ΕΙΝΑΙ ΣΤΙΓΜΕΣ (Ε)**

**--------------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**---------------------------------------**

**01:00 Η ΜΗΧΑΝΗ ΤΟΥ ΧΡΟΝΟΥ (Ε) ημέρας**

**03:00 ΦΟΝΟΙ ΣΤΗ ΓΕΝΟΒΑ (Ε) ημέρας**

**04:00 Η ΖΩΗ ΕΙΝΑΙ ΣΤΙΓΜΕΣ (Ε) ημέρας**

**05:00 ΠΛΑΝΑ ΜΕ ΟΥΡΑ (Ε) ημέρας**

**06:00 ΚΑΤΙ ΓΛΥΚΟ (Ε) ημέρας**

**ΚΥΡΙΑΚΗ 17/9/2023**

**-----------------------------**

**10:30 Η ΠΙΣΤΗ ΚΙΝΕΙ ΤΟ ΘΑΥΜΑ (Ε)**

**17/9: Επέτειος θανάτου του Μάνου Λοΐζου - Αφιέρωμα**

**11:30 ΤΡΑΓΟΥΔΙΑ ΠΟΥ ΕΓΡΑΨΑΝ ΙΣΤΟΡΙΑ - ΕΡΤ ΑΡΧΕΙΟ (Ε) Κ8 W**

 **«Μη με ρωτάς» (Μάνος Λοΐζος - 1974)**

Το ντοκιμαντέρ αναφέρεται στο τραγούδι **«Μη με ρωτάς»,** ένα από τα πιο προσωπικά τραγούδια του **Μάνου Λοΐζου,** σε στίχους του **Λευτέρη Παπαδόπουλου,** που γράφτηκε κατά τη διάρκεια της χούντας και κυκλοφόρησε μετά την πτώση της, το **1974.**

Ο πυρήνας αυτού του τραγουδιού είναι η διάψευση των ονείρων και των αγώνων των ανθρώπων. Μια διάψευση πολλαπλή, σε επίπεδο πολιτικό, προσωπικό, ερωτικό.

Ο Λευτέρης Παπαδόπουλος, βασικός συνεργάτης και αγαπημένος φίλος του Μάνου Λοΐζου, μιλάει για την αρχή και την πορεία της συνεργασίας τους, την αιτία και τους στόχους αυτού του τραγουδιού, τον ρόλο και τη βαρύτητα των στίχων, για το μουσικό στίγμα του συνθέτη, καθώς και για την ακαταμάχητη γλυκύτητα και ανθρωπιά του.

Ο **Ισαάκ Σούσης,** μελετητής του Μάνου Λοΐζου, συγκαταλέγει το συγκεκριμένο τραγούδι στα καλύτερα του συνθέτη, εγκωμιάζει τον αφαιρετικό χαρακτήρα του, υπογραμμίζει την τάση του Μάνου Λοΐζου να μην επαναλαμβάνεται ενδίδοντας στις ευκολίες του και εστιάζει στον κοινωνικό προσανατολισμό του έργου του.

Η **Μυρσίνη Λοΐζου,** μονάκριβη κόρη του συνθέτη, καταφεύγει στα λιγοστά προσωπικά αντικείμενά του και ξεφυλλίζει σελίδες από το ημερολόγιό του.

**Σκηνοθεσία-παραγωγή:** Γιώργος Χρ. Ζέρβας

**Έρευνα-σενάριο:** Γιώργος Χρ. Ζέρβας, Βαγγέλης Παπαδάκης

**Σύμβουλος:** Σπύρος Παπαϊωάννου

**Ηχοληψία:** Βασίλης Δίντσιος

**Μοντάζ:** Ντίνος Βαμβακούσης, Ελένη Τόγια

**Διεύθυνση φωτογραφίας:** Γιάννης Παναγιωτάκης

**Διεύθυνση παραγωγής:** Τζίνα Πετροπούλου

**Παραγωγή:** ΕΡΤ Α.Ε. 2007

**12:00 ΟΙ ΘΗΣΑΥΡΟΙ ΤΟΥ ΠΟΝΤΟΥ (Ε) Κ8 W**

**Σειρά ντοκιμαντέρ έξι επεισοδίων, για την ανάδειξη της ιστορίας του Πόντου.**

Ένα οδοιπορικό αναζήτησης, ένα ταξίδι στον **Πόντο,** όχι της Μικράς Ασίας, αλλά αυτού που συνεχίζει εντός της Ελλάδας, με ξεναγό την **Ηρώ Σαΐα.**

Η εξαιρετικήσειρά ντοκιμαντέρ έξι επεισοδίων, **«Oι θησαυροί του Πόντου»,** αναδεικνύει την πλούσια ιστορία, την πολιτισμική ταυτότητα, τα στοιχεία που μπόλιασαν την ψυχή των Ελλήνων του Πόντου με τόση ομορφιά και δύναμη.

Ακριβώς 100 χρόνια μετά τη βίαιη επιστροφή τους, οι Ακρίτες που μεγαλούργησαν από το 800 π.Χ. έως το 1922 μ.Χ. στις περιοχές πέριξ της Μαύρης Θάλασσας, κατορθώνουν να διατηρούν την ιστορική ταυτότητά τους και εξακολουθούν να αποτελούν ένα από τα πιο δυναμικά κομμάτια του Ελληνισμού. Θα επισκεφτούμε τους τόπους όπου εγκαταστάθηκαν μετά τον ξεριζωμό για να αναδείξουμε τις αξίες που κρατάνε τη ράτσα αυτή τόσο ξεχωριστή εδώ και 3.000 χρόνια.

*Ποια είναι τα στοιχεία που μπόλιασαν την ψυχή των Ελλήνων του Πόντου με τόση ομορφιά και δύναμη; Ποια είναι η ιδιοπροσωπία αυτής της ένδοξης ελληνικής ράτσας;*

**Επεισόδιο 2ο: «Τα κειμήλια του ποντιακού Ελληνισμού»**

Μετά την Καλλιθέα Ελασσόνας, την Παναγία Σουμελά στο Βέρμιο και το μουχαπέτ στη Σανξαρίνα, η αναζήτηση των «Θησαυρών του Πόντου» συνεχίζεται στη Βιβλιοθήκη Αργυρουπόλεως, στη Νάουσα. Θα συναντήσουμε τον υπεύθυνο της Βιβλιοθήκης, και στον δρόμο προς τον Άγιο Γεώργιο Περιστερεώτα τον σημαντικό λόγιο **Ηλία Τσέχο,** και την «ψυχή» της Ευξείνου Λέσχεως Ποντίων Νάουσας – Εθνική Βιβλιοθήκη Αργυρουπόλεως «Ο Κυριακίδης», **Φώτη Φανιάδη.**

Η **Σοφία Κέλλογλου-Κυριλίδου** θα μας μυήσει στα μυστικά της ποντιακής κουζίνας και στη συνέχεια ο Ιωάννης Καριπίδης θα μας ξεναγήσει στο Ποντιακό Δωμάτιο.

**Στο επεισόδιο εμφανίζονται οι: Ηλίας Τσέχος** (ποιητής), **Χαράλαμπος Φανιάδης** (εθελοντής Εθνικής Βιβλιοθήκης Αργυρουπόλεως), **Γεώργιος Φουντούλης** (πρόεδρος οινοπαραγωγών Ημαθίας, Φώτης Φανιάδης, πρόεδρος Ευξείνου Λέσχης Ποντίων Νάουσας ιδιοκτήτης της εταιρείας «Φάρμα – Αγροεφόδια»), **Σοφία Κέλλογλου – Κυριλίδου** (δασκάλα ποντιακών χορών), **Ιωάννης Καριπίδης** (οφθαλμίατρος, μέλος του Δ.Σ. της Ένωσης Ποντίων Ελασσόνας και αντιδήμαρχος Ελασσόνας).

**Παρουσίαση-αφήγηση:** Ηρώ Σαΐα
**Επιμέλεια:** Άννα Παπανικόλα
**Αρχισυντάκτης:** Νίκος Πιπέρης
**Σκηνοθεσία:** Νίκος Ποττάκης
**Μοντάζ:** Νίκος Γαβαλάς
**Διεύθυνση φωτογραφίας:** Ευθύμης Θεοδόσης
**Ηχοληψία:** Τάσος Δούκας, Θάνος Αρμένης
**Διεύθυνση παραγωγής:** Βασίλης Παρσαλάμης
**Μιξάζ:** Παναγιώτης Αγγελοθανάσης
**Color CorrecXon:** Διονύσης Λιβέρης
**Γραφικά – ΜoXon Graphics:** Χρήστος Κομνηνός
**Μουσική επιμέλεια:** Filmosophy
**Ενδυματολόγος:** Φαίδρα Ιωακείμ
**Συντονισμός παραγωγής:** Ειρήνη Ανεστιάδου
**Εκτέλεση παραγωγής:** Γιάννης Κωνσταντινίδης

**Παραγωγή:** one3six

**----------------------------------**

**14:30 ΕΛΛΗΝΙΚΗ ΤΑΙΝΙΑ**

**16:00 ΕΛΛΗΝΙΚΗ ΣΕΙΡΑ - ΕΡΤ ΑΡΧΕΙΟ  (E) Κ8 W**

**«ΜΟΝΟ ΕΣΥ»**

**Κοινωνική-αισθηματική σειρά, παραγωγής 2006**

**Σκηνοθεσία:** Παναγιώτης Κούτρας

**Σενάριο:** Σωτήρης Τζιμόπουλος

**Πρωτότυπη μουσική:** Γρηγόρης Πετράκος

**Παίζουν:** Θοδωρής Αθερίδης, Ζέτα Μακρυπούλια, Αντώνης Λουδάρος, Φωτεινή Ντεμίρη, Χάρης Γρηγορόπουλος, Αρετή Ντάλιου, Φωτεινή Τσακίρη, Γιώργος Κορμανός, Μαρία Παπούλια, Ρόζμαρι Περάκη, Σωτήρης Τζιμόπουλος, Στέλιος Γούτης, Αλίκη Αλεξανδράκη, Μαίρη Χαλκιά

**Γενική υπόθεση:** H Μάντια, μια νέα ανερχόμενη λαϊκή τραγουδίστρια, γνωρίζει τον Αλέξη, έναν γοητευτικό μουσικολόγο, που έχει εγκαταλείψει την Αθήνα και ζει στο νησί πουλώντας κοσμήματα. Δύο διαφορετικοί κόσμοι σμίγουν και ο έρωτας θα έρθει, όταν η Μάντια πηγαίνει στο νησί του Αλέξη, για να γυρίσει ένα video clip.

**Eπεισόδιο 2ο.** Η Μάντια επιστρέφει στην Αθήνα και στέλνει τη φίλη της Γιώτα στις Σπέτσες, για να κατασκοπεύσει και να μάθει τα πάντα για τον Αλέξη.

Μαθαίνει ότι ο Αλέξης τη θεωρεί φαντασμένη και ψωνάρα και ότι ετοιμάζεται να παντρευτεί. Προσποιείται ότι έκλεισε η φωνή της, το μαγαζί που τραγουδάει κλείνει και, μεταμφιεσμένη, πηγαίνει στις Σπέτσες για να του αλλάξει γνώμη.

**17:00 ΚΑΤΙ ΓΛΥΚΟ (Ε)**

**17/9: Επέτειος θανάτου του Μάνου Λοΐζου - Αφιέρωμα**

**18:00 ART WEEK (E) Κ8 W (Aλλαγή θέματος)**

**«Αφιέρωμα στον Μάνο Λοΐζο: Μαργαρίτα Ζορμπαλά - Μυρσίνη Λοΐζου»**

Το **«Art Week»** φιλοξενεί με ιδιαίτερη χαρά και τιμή δύο υπέροχες κυρίες.

Συγκεκριμένα, η **Λένα Αρώνη** υποδέχεται αποκλειστικά στην ελληνική τηλεόραση τη **Μυρσίνη Λοΐζου,** κόρη του **Μάνου Λοΐζου,** του σπουδαίου συνθέτη που σφράγισε με τα τραγούδια του το ελληνικό τραγούδι και την - ξεχωριστής διαδρομής και ποιότητας- ερμηνεύτρια **Μαργαρίτα Ζορμπαλά,** με αφορμή τη συμπλήρωση 40 ετών από τον θάνατο του **Μάνου** **Λοΐζου.**

Η Μυρσίνη Λοΐζουμιλάει για όλα με αφορμή δύο μεγάλες συναυλίες στη μνήμη του, που θα δοθούν στο Θέατρο Ακροπόλ και στο Μέγαρο Μουσικής Θεσσαλονίκης με γενικό τίτλο **«Με φάρο το φεγγάρι».**

Μία συζήτηση, που αποκαλύπτει συναισθήματα, σκέψεις, διαδρομές, απολογισμούς, τραύματα, χαρές τόσο από τη Μυρσίνη Λοΐζουόσο και από τη Μαργαρίτα Ζορμπαλά.

Μία εκπομπή για τα αξεπέραστα τραγούδια του Μάνου Λοΐζουαλλά και για τη ζωή του ως πατέρα, συνεργάτη, πολίτη, ανθρώπου.

**Παρουσίαση - αρχισυνταξία - επιμέλεια εκπομπής:**Λένα Αρώνη

**Σκηνοθεσία:** Μανώλης Παπανικήτας

**17/9: Επέτειος θανάτου του Μάνου Λοΐζου - Αφιέρωμα**

**19:00 ΠΑΡΑΣΚΗΝΙΟ - ΕΡΤ ΑΡΧΕΙΟ Κ8 W**

**«Μάνος Λοΐζος» - Α΄ & Β΄ Μέρος**

Με αφορμή την επέτειο 41 ετών από τον θάνατο του αξέχαστου **Μάνου Λοΐζου,** στις 17 Σεπτεμβρίου 1982, το **Αρχείο της ΕΡΤ** παρουσιάζει ένα μοναδικό ντοκουμέντο του 1983 από τη σειρά **«Παρασκήνιο».**

Παρακολουθούμε φίλους και συνεργάτες του Λοΐζου, οι οποίοι μιλούν για εκείνον, ενώ παράλληλα επισκέπτονται μέρη στα οποία έζησε και εργάστηκε για τη δημιουργία της μουσικής του.

Ο **Φώντας Λάδης** επισκέπτεται το σπίτι στο οποίο έγραψαν με τον Λοΐζο τη συλλογή «Τα τραγούδια μας», μιλάει για τη συνεργασία τους το 1976, περιγράφει τις συνθήκες μετά τη Μεταπολίτευση και το γενικότερο αίτημα για κοινωνικούς και πολιτικούς αγώνες, αναφέρεται στη δημιουργία τραγουδιών τους όπως τα «Πάγωσε η τσιμινιέρα», «Το δέντρο», «Λιώνουν τα νιάτα μας» και προβάλλονται ασπρόμαυρα πλάνα από τη συνεργασία του με τον Μάνο Λοΐζο το 1976 με δοκιμές για τα τραγούδια «Ρήμαξαν τα χωριά μας» και «Λιώνουν τα νιάτα μας». Ο Λάδης μιλάει για τις τελευταίες ημέρες του Λοΐζου πριν από το δεύτερο εγκεφαλικό επεισόδιο και το θλιβερό προνόμιο που είχε ο ίδιος να συνοδεύσει τη σορό του από τη Μόσχα στην Αθήνα.

Ο σκηνοθέτης **Φώτης Κωνσταντινίδης,** συμμαθητής και φίλος του Μάνου Λοΐζου από την Αλεξάνδρεια, θυμάται το ταξίδι στο καράβι για την Αθήνα, την υποδοχή από συμμαθητή τους στο σπίτι στην Αριστίππου, τις βόλτες και τις συζητήσεις τους, τις πρώτες μελωδίες του Μάνου σ’ ένα νοικιασμένο πιάνο και την πεποίθηση που ήδη είχε διαμορφώσει εκείνος για τη μελλοντική πορεία του ως συνθέτης.

Ακούμε τον Λοΐζο να μιλάει για το ξεκίνημά του και την καθοριστική για τον ίδιο επαφή με τις μελωδίες του Χατζιδάκι, για την πρώτη του απόπειρα στη δισκογραφία με το «Τραγούδι του δρόμου» σε ποίηση Φεντερίκο Γκαρθία Λόρκα και μετάφραση Νίκου Γκάτσου, το 1962, αλλά και για τη μουσική του Μίκη Θεοδωράκη, η οποία τον επηρέασε σε σημαντικό βαθμό.

Περιγράφει, επίσης, το ξεκίνημα με τον Λεοντή το 1962 όταν ανέβηκε η «Μαγική Πόλη» και ανέλαβαν τη διεύθυνση της χορωδίας, αλλά και το 1963 όταν ο Θεοδωράκης με τον Χατζιδάκι τους ανέθεσαν να διευθύνουν την ορχήστρα σε μια επιθεώρησή τους στο Θέατρο Παρκ και να παρουσιάσουν ένα μέρος της δουλειάς τους στο κοινό.

Παρακολουθούμε απόσπασμα από τη συναυλία που δόθηκε σε κλειστό στάδιο στη μνήμη του Μάνου Λοΐζου στις 16 Σεπτεμβρίου 1983 και συγκεκριμένα τον **Μίκη Θεοδωράκη** να μιλάει για τον Μάνο, για τη γνωριμία τους και τη μουσική του Λοΐζου ως σημαντική συνεισφορά στο έντεχνο λαϊκό τραγούδι.

Ο συνθέτης **Χρήστος Λεοντής,** αναφέρεται στη γνωριμία και στη συνεργασία του με τον Μάνο Λοΐζο, τη συμμετοχή στην πρώτη τους συναυλία το 1963 για τους νέους συνθέτες που είχε οργανώσει ο Σύλλογος Φίλων Ελληνικής Μουσικής.

Ο **Διονύσης Σαββόπουλος** μιλάει για τον Λοΐζο και θυμάται περιστατικά από τα νεανικά τους χρόνια. Μιλάει με συγκίνηση για τον τρόπο με τον οποίο τον επηρέασε ο θάνατος του Λοΐζου και θυμάται την άφιξη του αεροπλάνου με τη σορό του στο Ελληνικό.

Ο **Λευτέρης Παπαδόπουλος** περιγράφει τη συνεργασία του με τον Λοΐζο, παρουσιάζει χειρόγραφα του Μάνου με στίχους και άλλα με δικούς του, μια συνεργασία παρέας, όπως λέει, όπου ο ένας βοηθούσε τον άλλο.

Η εκπομπή κλείνει με εκτενή πλάνα από την κηδεία του Μ. Λοΐζου στο Α΄ Νεκροταφείο, όπου γνωστοί καλλιτέχνες και πολιτικοί, αλλά κυρίως πλήθος πολιτών αποχαιρετούν τον Μάνο. Ακούγεται η **Χαρούλα Αλεξίου** να ερμηνεύει το τραγούδι του Λοΐζου «Μες στο πλήθος».

**Ρεπορτάζ:** Δημήτρης Γκιώνης

**Σκηνοθεσία:** Ομάδα Cinetic

**20:55 Η ΛΕΣΧΗ ΤΟΥ ΒΙΒΛΙΟΥ (Ε)**

**--------------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**---------------------------------------**

**02:15 ΦΟΝΟΙ ΣΤΗ ΓΕΝΟΒΑ (Ε) ημέρας**

**03:10 ΟΙ ΘΗΣΑΥΡΟΙ ΤΟΥ ΠΟΝΤΟΥ (Ε) ημέρας**

**04:00 ΠΑΡΑΣΚΗΝΙΟ (Ε) ημέρας**

**06:00 ΚΑΤΙ ΓΛΥΚΟ (Ε) ημέρας**

**-------------------------------**

**ΣΗΜ: Η εκπομπή «ΠΛΑΝΑ ΜΕ ΟΥΡΑ» (Ε) δεν θα μεταδοθεί. Η αλλαγή του θέματος για την εκπομπή «ART WEEK» γίνεται και την Πέμπτη 21/9/2023, στις 23:45.**

**ΠΑΡΑΣΚΕΥΗ 22/9/2023**

-----------------------------

**09:30 ΞΕΝΟ ΝΤΟΚΙΜΑΝΤΕΡ (Ε)**

**10:30 ΕΛΛΗΝΙΚΗ ΣΕΙΡΑ - ΕΡΤ ΑΡΧΕΙΟ (Ε) Κ8 W**

**«ΑΣΤΡΟΦΕΓΓΙΑ»**

**Κοινωνική δραματική σειρά, διασκευή του ομότιτλου μυθιστορήματος του Ι.Μ. Παναγιωτόπουλου, παραγωγής 1980**

**Σκηνοθεσία:** Διαγόρας Χρονόπουλος

**Ελεύθερη διασκευή:** Βαγγέλης Γκούφας

**Διεύθυνση φωτογραφίας:** Άρης Σοφοτάσιος

**Σκηνικά-κοστούμια:** Γιάννης Κύρου

**Μουσική σύνθεση:** Γιώργος Παπαδάκης

**Αφήγηση:** Γιώργος Μοσχίδης

**Παίζουν:** Αντώνης Καφετζόπουλος, Νόρα Βαλσάμη, Γιώργος Κιμούλης, Νέλλη Αγγελίδου, Σταύρος Ξενίδης, Μιμή Ντενίση, Μίνα Αδαμάκη, Γρηγόρης Βαλτινός, Αλίκη Αλεξανδράκη, Ράνια Οικονομίδου, Νίκος Γαροφάλλου, Δάνης Κατρανίδης, Παύλος Κοντογιαννίδης, Ελένη Κούρκουλα, Νίκος Κούρος, Μιχάλης Μητρούσης, Ρίτα Μουσούρη, Αριέττα Μουτούση, Γιώργος Πετρόχειλος, Άρης Ρέτσος, Όλγα Τουρνάκη, Κώστας Τσιάνος, Γιάννης Μποσταντζόγλου, Ασπασία Τζιτζικάκη, Μαίρη Ιγγλέση, Στράτος Παχής, Πάνος Σκουρολιάκος, Γιάννης Φύριος, Χρήστος Λεττονός, Κατερίνα Μπούρλου, Μαριάννα Τριανταφυλλίδου, Όλγα Δαλέντζα, Κώστας Ντίνος, Αλίκη Ακοντίδου, Σοφία Σεϊρλή, Βαγγέλης Θεοδωρόπουλος, Χρήστος Τσάγκας, Άννα Μακράκη, Ρόζα Νεογένη, Δημήτρης Μεταξάς, Τζένη Καλύβα, Τάσος Κωστής, Ιωάννα Μήτρου

**Γενική υπόθεση:** Στην Αθήνα του 1918, ο επαρχιώτης φοιτητής Άγγελος Γιαννούσης γιορτάζει την ανακωχή στο σπίτι του πλούσιου συμφοιτητή του, Νίκου Στέργη.

Η ανακωχή γεμίζει ελπίδες για μία καλύτερη ζωή τις καρδιές όλων, αλλά την ψυχή του Άγγελου κατατρώγουν ο φθόνος για τα πλούτη του Νίκου και η ζήλια, γιατί φαίνεται πως η Δάφνη, η κοπέλα με την οποία είναι ερωτευμένος, προτιμά τον Νίκο. Περήφανος και απόλυτος μέσα στη φτώχεια του δεν έχει την ψευδαίσθηση μιας επερχόμενης ευτυχίας και τα γεγονότα τον δικαιώνουν.
Ξεσπά νέος πόλεμος και ο Άγγελος, για μία ακόμα φορά, θα δοκιμαστεί σκληρά στην πρώτη γραμμή του Μικρασιατικού Μετώπου.

Από τις πολλές κακουχίες, θα πάθει φυματίωση και θα επιστρέψει με αναρρωτική άδεια στην Αθήνα, όπου με πικρία θα δει τους «άκαπνους» και πλούσιους φίλους του, που δεν κινδύνευσαν ούτε μία στιγμή, να απολαμβάνουν διάφορες ευεργετικές διατάξεις.

Ταυτόχρονα, η Δάφνη εξακολουθεί να παραμένει γι’ αυτόν ένα άπιαστο όνειρο.

Η πορεία, τόσο η δική του όσο και των άλλων φίλων του επαρχιωτών, είναι κοινή: μιζέρια, φτώχεια και ο θάνατος από φυματίωση σε κάποιο σανατόριο, στο οποίο θα κλείσουν οριστικά τη ζωή τους.

**Eπεισόδιο 1ο.** Φθινόπωρο του 1918.

Το τέλος του Α΄ Παγκόσμιου Πολέμου βρίσκει στην Αθήνα τον Άγγελο και την οικογένειά του, να προσπαθούν -μέσα στην ανέχειά τους- να χτίσουν τα όνειρά τους για ένα καλύτερο μέλλον.

Ταυτόχρονα, μια παρέα νεαρών παιδιών - συμμαθητών του Άγγελου προσπαθεί να παρασύρει τον «σοφό» φίλο τους, στο γλέντι για το τέλος του πολέμου, αφήνοντας πίσω τους προβληματισμούς του, που ποτέ δεν τους άγγιξαν.

**11:30 ΔΥΟ ΖΩΕΣ (Ε)**

---------------------------------